钦定古今图书集成/方舆汇编/边裔典/第110卷 > 《图书编》 > 《明九边要害》
## 钦定古今图书集成/方舆汇编/边裔典/第110卷 > 《图书编》 > 《明九边要害》

国初，以辽东大宁、宣、大、宁肃为六镇。其后更置蓟州、
榆林、固原，而九边联络，建师屯田，城守特重。观之地
势可察也已。是故明于天地之故，而后防御之策可
得而施也。夫辽阳城卫，势成藩蔽。三岔河南北旧城
在焉。蓟州外边大宁镇立，而山海关羽翼三卫在焉。
自旧城三卫弃去，宣、蓟隔涉，从此多事。朵颜部落累
肆侵噬，渐不可长。虽然，“旧地之复未易议也。若黄花
镇拥护陵寝，潮河川密迩边关，非召兵垦田、积石建
桥，难以守矣。宣府汉之上谷，土木之变，独石不支，而
此地益重。形势既殊，经画宜备。若补长峪城以镇边
城之募军，修浮图峪以严插箭岭之防守，不可已也。
大同，古云中之地，川原平衍，大寇屡至。今五堡既经
修筑，高山聚落亦增戍加旧矣。若及其时，申久废之
法，补失额之粮，革抢兑之马，则偏头、宁武、雁门三关，
平定、平远、长胜诸堡与春长峪之修筑，固可得而议
也。”延绥襟带千里，当一面之险。自徙镇榆林，内地久
安后，虏据河套，边境渐严，军用告窘。议者谓青山隘
口为虏患必由之地，“若屯置军器，修筑边城，而绥德

前后大臣建议，户曹设官，抚臣驻兵，亦既得地利矢
若贺兰山诸口，尽建墩堡，铁柱泉近地，设兵据守，不
惟得厄吭先制之策，且榆林应援相及，亦常山蛇势
也。甘”肃、汉之河西，四郡孤悬几二千里，经制长策，自
古已难。哈密藩篱陷于土鲁番久矣。恢复之议，自先
朝大臣马文升许进讨平之后，又经彭泽经略、王琼
抚绥，竟不能复。盖在彼则丧亡殆尽，而在我则劳费
无资，此当在所缓也明矣。其议复本色，以给边塞之
储，则宪臣之策是也。增修嘉峪关，以为内外之防，则
辅臣之策是也。固原古开城之地，一自《火筛》入掠，遂
为要冲，隶以三卫，而守之重臣，屹然为巨镇矣。然山
后之虏，踏冰驰践，则兰、靖、安、会之间便为祸阶。而西
凤、临巩之卒多未经战。说者谓“不添沿河之堡，不屯
常戍之兵，则固原未可息肩也。”真知言哉！夫天地之
形胜，略备于此矣。然必明于防御之策，而后天地之
势可得而用也。夫虏之寇也，虽难逆料，而其至也，必
有定形。西寇陕西，必由花马池以入临巩；东寇三晋、
宣、大，必由平虏、朔州以入三关。出套则侵宣、大之境，
入套则犯延、宁之地。边氓谋士未得高枕，岂可任其
去来，而不求其故哉？